Ταξίδι στην Βαρκελώνη Τα Πιο Σημαντικά Αξιοθέατα | LoveForTravel\nΠΩΣ ΘΑ ΠΑΣ ΣΤΟ ΚΕΝΤΡΟ ΑΠΟ ΤΟ ΑΕΡΟΔΡΟΜΙΟ ΤΗΣ ΒΑΡΚΕΛΩΝΗΣ\nΜΕ WELCOME PICKUPS\nΠΟΙΑ ΑΞΙΟΘΕΑΤΑ ΝΑ ΔΕΙΣ ΣΤΗΝ ΒΑΡΚΕΛΩΝΗ\n1. ΚΑΘΕΔΡΙΚΟΣ ΝΑΟΣ ΒΑΡΚΕΛΩΝΗΣ\n2. ΓΟΤΘΙΚΗ ΣΥΝΟΙΚΙΑ\n3. ΠΛΑΤΕΙΑ REIAL\n4. ΠΕΖΟΔΡΟΜΟΣ LAS RAMBLAS\n5. Η ΑΓΟΡΑ LΑ BΟQUERIA\n6. MΟΥΣΕΙΟ PICASSO\n8. ΠΛΑΤΕΙΑ CATALUNYA\n10. CASA MILA “LA PEDRERA”\n11. ΣΑΓΡΑΔΑ ΦΑΜΙΛΙΑ\n12. ΠΑΡΚΟ GUELL\n13. BARCELONA FC MUSEUM\nΗ Βαρκελώνη, η πρωτεύουσα της Καταλονίας, είναι μια μεγαλούπολη γεμάτη ζωντάνια που εντυπωσιάζει τον επισκέπτη με κτίρια εξαιρετικής αρχιτεκτονικής και πλούσια ιστορία, γι’ αυτό και αποτελεί αγαπημένο προορισμό στην Ισπανία. Κάποιοι μάλιστα σπεύδουν να δηλώσουν πως την προτιμούν περισσότερο και από την πρωτεύουσα Μαδρίτη. Είναι το μέρος στο οποίο, ο άσημος και άγνωστος μέχρι τότε αρχιτέκτονας Antoni Gaudi, έγινε διάσημος σχεδιάζοντας την Sagrada Familia, είναι η έδρα της μεγάλης Μπαρτσελόνα για τους ποδοσφαιρόφιλους, έχει σημαντικά μουσεία τέχνης και υπέροχη κουζίνα. Τι άλλο να ζητήσει κάποιος που ταξιδεύει σε έναν καινούργιο προορισμό;\nΤο διεθνές αεροδρόμιο της Βαρκελώνης El Prat απέχει από το κέντρο της πόλης 13 χιλιόμετρα και περιλαμβάνει δυο terminals τα οποία δέχονται απευθείας πτήσεις από όλον τον κόσμο.\nBγάλε μια κάρτα για απεριόριστες διαδρομές με όλα τα μέσα στην πόλη, κάνoντας κλικ εδώ.\nΤο Aerobus είναι ο πιο σύντομος τρόπος για να φθάσει κανείς από το αεροδρόμιο στο κέντρο της Βαρκελώνης. Τα δρομολόγια γίνονται ανά 10 λεπτά και η διαδρομή διαρκεί περίπου μισή ώρα ενώ το λεωφορείο κάνει συνολικά 4 στάσεις. Το εισιτήριο κοστίζει 5,90€ και αν το βγάλεις με επιστροφή 10,20€. Μετά τις 11 το βράδυ υπάρχουν νυχτερινά δρομολόγια ανά 20 λεπτά μέχρι τις 5,00 το πρωί και η διαδρομή διαρκεί λίγο περισσότερο.\nΒγάλε Εδώ το Εισιτήριο Σου\nΕίναι η υπηρεσία ιδιωτικής μεταφοράς που συστήνω γιατί κοστίζει όσο το συμβατικό ταξί και έχει περισσότερα πλεονεκτήματα όπως το ότι ο οδηγός θα σε περιμένει στην αίθουσα των αφίξεων οποιαδήποτε ώρα της μέρας ή της νύχτας φθάνεις, για να σε βοηθήσει με τις αποσκευές σου και να σε μεταφέρει με ασφάλεια στο ξενοδοχείο σου.\nΓια Να Κλείσεις Online το Ραντεβού σου Κάνε Κλικ Εδώ\nΤο τρένο αναχωρεί κάθε 30 λεπτά από το αεροδρόμιο της Βαρκελώνης με κατεύθυνση το κέντρο της πόλης. Κάνει στάση σε τρεις σταθμούς Estació Sants, Passeig de Gràcia και El Clot οι οποίοι έχουν ανταπόκριση με το μετρό. Το ταξίδι διαρκεί σχεδόν 20 λεπτά και το εισιτήριο κοστίζει 6,30€.\nΗ πορτοκαλί γραμμή του μετρό L9 South Line είναι αυτή που συνδέει τα δυο terminals του αεροδρομίου με το κέντρο της Βαρκελώνης. Θα χρειαστεί όμως να κάνεις μια αλλαγή στις γραμμές L1, L5 ή L3 ανάλογα τον προορισμό σου. Το μετρό λειτουργεί καθημερινά από τις 5,00 το πρωί μέχρι τα μεσάνυχτα με εξαίρεση την νύχτα του Σαββάτου προς Κυριακή που λειτουργεί 24 ώρες και την Παρασκευή το βράδυ που η λειτουργία του σταματά στις 02,00 τα ξημερώματα. Το εισιτήριο κοστίζει 4,5€.\nMπορεί ακόμα να σε ενδιαφέρει: Ταξίδι στην Ανδαλουσία Προορισμοί & Αξιοθέατα\nΟ καθεδρικός ναός της Βαρκελώνης είναι η έδρα της αρχιεπισκοπής της πόλης και χτίστηκε από τον 13ο μέχρι τον 15ο αιώνα. Μεγαλοπρεπής, με γοτθική αρχιτεκτονική εντυπωσιάζει τόσο εξωτερικά όσο και στο εσωτερικό του. Βρίσκεται στην καρδιά της παλιάς πόλης στην Γοτθική συνοικία και σε αυτόν υπάρχουν τα λείψανα της Αγίας Ουλαλίας η οποία είναι και η πολιούχος της Βαρκελώνης. Ο καθεδρικός ναός είναι από τους λίγους ναούς οι οποίοι διασώθηκαν από τον Ισπανικό εμφύλιο.\nΔευτέρα – Παρασκευή 08:00 – 12:45 / 13:00 – 17:30 / 17:45 – 19:30\nΣάββατο 08:00 – 12:45 / 13:00 – 17:00 / 17:15 – 20:00\nΚυριακή 08:00 – 13:45 / 14:00 – 17:00 / 17:15 – 20:00\nΗ γοτθική συνοικία της Βαρκελώνης ή Bari Gotic ξεκινά από την La Rambla και φθάνει έως την Via Laietana από την μια πλευρά και από την Carrer de la Portaferrissa έως την Carrer de Jaume από την άλλη. Πρόκειται για ένα από τα πιο ενδιαφέροντα σημεία της πόλης. Είναι μια ιδιαίτερη περιοχή με πολλά γραφικά δρομάκια, πέτρινα κτίρια και πλατείες που χρονολογούνται από τις αρχές του 15ου αιώνα.\nΗ Placa Reial είναι μια πανέμορφη και γραφική πλατεία από τις πιο πολυσύχναστες η οποία βρίσκεται στην καρδιά του ιστορικού κέντρου της πόλης. Την περιβάλλουν όμορφα σπίτια τα οποία κάποτε ανήκαν σε ευγενείς οικογένειες και φοίνικες που της δίνουν μια ιδιαίτερα γοητευτική όψη. Είναι γεμάτη από μπαρ και εστιατόρια και είναι το ιδανικό μέρος για να χαλαρώσεις μετά από μια κουραστική περιήγηση . Μην παραλείψεις να φωτογραφηθείς μπροστά από το πανέμορφο συντριβάνι της πλατείας αλλά και να φωτογραφίσεις τους μοναδικούς στύλους με τα φανάρια τα οποία σχεδιάστηκαν από τον Antoni Gaudi τον αρχιτέκτονα της Σαγράδα Φαμίλια.\nMπορεί ακόμα να σε ενδιαφέρει: Ταξίδι στην Μαδρίτη τα Πιο Σημαντικά Αξιοθέατα\nΗ Las Ramblas είναι ο πιο σημαντικός πεζόδρομος της Βαρκελώνης με μήκος 1,2 χιλιόμετρα. Είναι ένας πλατύς δρόμος με δέντρα που δημιουργούν όμορφη σκιά και έχει και από τις δυο του πλευρές πλήθος από καταστήματα, εστιατόρια, καφετέριες και τουριστικά μαγαζιά. Καλλιτέχνες του δρόμου δίνουν μια διαφορετική νότα στο περίπατο σου εκεί στήνοντας διάφορα δρώμενα και μικρές παραστάσεις. Κατά μήκος της Las Ramblas θα συναντήσεις σημαντικά αξιοθέατα όπως το ιστορικό θέατρο Liceu, το μνημείο του Κολόμβου αλλά και την εκσυγχρονισμένη αγορά τροφίμων Boqueria.\nH La Boqueria είναι η μεγαλύτερη αλλά και παλαιότερη αγορά τροφίμων της Βαρκελώνης. Η πρώτη αναφορά στην αγορά αυτή έγινε το 1217 όταν τοποθετήθηκαν κοντά στην παλιά πύλη τραπέζια για να πουλήσουν κρέας. Εκτός από τους πάγκους με κάθε είδος από τρόφιμα και λαχανικά μέσα στην αγορά υπάρχουν και πολλά εστιατόρια για φαγητό ή απλά για πιείς ένα ποτήρι κρασί. Ακόμα και αν δεν θέλεις να ψωνίσεις κάτι η La Boqueria αποτελεί ένα από τα αξιοθέατα της πόλης της Βαρκελώνης κυρίως για τα χρώματα, τις μυρωδιές και την ζωηρή ατμόσφαιρα.\nΔευτέρα – Σάββατο 08:00 – 18:30\nΜπορεί ακόμα να σε ενδιαφέρει: Ταξίδι στην Γρανάδα Αξιοθέατα που Πρέπει να Δεις\nΤο μουσείο Πικάσο βρίσκεται στην περιοχή Born της Βαρκελώνης και φιλοξενεί περισσότερα από 4.000 έργα του διάσημου καλλιτέχνη. Αρκετά από αυτά τα έργα τα έχει δωρίσει ο ίδιος ο ζωγράφος. Πολλά από αυτά είναι από την εποχή που ο Πικάσο ήταν ακόμα φοιτητής, άλλα από τα χρόνια που έμενε στην Βαρκελώνη και άλλα από την διάσημη Μπλε περίοδο του.\nΚλείσε Το Εισιτήριο Σου & Ξενάγηση\nΤρίτη – Κυριακή 11:00 – 21:00\nΗ αίθουσα συναυλιών της Βαρκελώνης ή αλλιώς το Παλάτι της Καταλανικής μουσικής σχεδιάστηκε το 1900 από τον Lluís Domènech. Με ένα σύνολο από ψηφιδωτά, βιτρό, γλυπτά και σφυρήλατο σίδερο θεωρείται πως αντιπροσωπεύει πλήρως την Καταλανική αρ νουβό. Από το 1977 έχει χαρακτηριστεί, μαζί με το νοσοκομείο Σαν Πάου, ως μνημείο παγκόσμιας κληρονομιάς της UNESCO.\nΚλείσε Εισιτήριο & Ξενάγηση\nMπορεί ακόμα να σε ενδιαφέρει: Ταξίδι στην Κόρδοβα Αξιοθέατα που Πρέπει να Δεις\nΗ πλατεία της Καταλονίας είναι το κέντρο της Βαρκελώνης και το σημείο στο οποίο καταλήγουν τέσσερις από τις μεγαλύτερες λεωφόρους, η Passeig de Gràcia, η Rambla de Catalunya, η Portal de l’Àngel και η Las Ramblas. Χτίστηκε το 1889 και συνδέει την περιοχή Eixample με το παλαιότερο τμήμα της πόλης. Η placa Catalunya καταλαμβάνει μια έκταση 48.500 τετραγωνικών μέτρων και σε αυτήν πραγματοποιούνται όλες οι δημόσιες εκδηλώσεις και οι συναυλίες. Είναι ουσιαστικά το σύμβολο της πόλης αλλά και το πιο νευραλγικό της σημείο. Την στολίζουν αγάλματα τέσσερα από τα οποία συμβολίζουν τις τέσσερις πρωτεύουσες της Καταλονίας και ένα τον πρόεδρο της Fransesc Macia.\nΗ Casa Batllo βρίσκεται στο κέντρο της Βαρκελώνης στην περιοχή Passeig de Gracia. Σχεδιάστηκε και αυτή από τον Antoni Gaudi και αποτελεί αναδιαμόρφωση ενός παλαιότερου σπιτιού που είχε επανασχεδιάσει ο αρχιτέκτονας το 1904. Οι ντόπιοι την ονομάζουν “Το σπίτι των οστών” λόγω της σκελετώδους εμφάνισης της. Η αρχιτεκτονική της εντυπωσιάζει, όπως άλλωστε και όλα τα αριστουργήματα του Gaudi, με τα ακανόνιστα οβάλ παράθυρα και τους πέτρινους τοίχους οι οποίοι είναι έτσι σμιλεμένοι ώστε δίνουν την εντύπωση πως ρέουν. Έχει χαρακτηριστεί σαν μνημείο παγκόσμιας κληρονομιάς από την UNESCO.\nΔευτέρα – Κυριακή 09:00 – 20:00\nMπορεί ακόμα να σε ενδιαφέρει: Ισπανία Φαγητά και Γεύσεις\nΗ Casa Mila ή La Pedrera είναι ακόμα ένα από τα σπίτια που σχεδίασε ο Gaudi και συγκεκριμένα το τελευταίο του έργο. “Pedrera” σημαίνει λατομείο και πήρε αυτό το όνομα από την πέτρα από την οποία είναι φτιαγμένη η πρόσοψη του κτιρίου. Η ιδιαίτερη αρχιτεκτονική με την κυματοειδή όψη της πρόσοψης και τα μπαλκόνια από σφυρήλατο σίδερο εντυπωσιάζουν. Αρχικά το κτίριο ήταν χωρισμένο σε διαμερίσματα αλλά σήμερα λειτουργεί σαν πολυκατάστημα και τουριστικό αξιοθέατο.\nΚλείσε Εισιτήριο με Ξενάγηση & Παρέκαμψε Την Ουρά\nΔευτέρα – Κυριακή 09:00 – 20:30\nΗ εντυπωσιακή ρωμαιοκαθολική εκκλησία της Σαγράδα Φαμίλια είναι ίσως το σπουδαιότερο από τα αξιοθέατα της Βαρκελώνης. Ξεκίνησε να χτίζεται το 1882 από τον άσημο τότε αρχιτέκτονα Antoni Gaudi και χρειάζεται πολλά χρόνια ακόμα για να ολοκληρωθεί πλήρως. Είναι ένα δημιούργημα που εντυπωσιάζει και προκαλεί δέος. Όταν ολοκληρωθεί θα έχει δεκαοχτώ καμπαναριά, επτά παρεκκλήσια και τρεις πύλες. Η αρχιτεκτονική της Σαγράδα Φαμίλια διχάζει καθώς σε άλλους αρέσει και άλλοι την μισούν, όμως το σίγουρο είναι πως με την εκπληκτική της αρχιτεκτονική δεν αφήνει κανένα αδιάφορο. Για την επίσκεψη σου στην Σαγράδα Φαμίλια προτίμησε να ακολουθήσεις μια οργανωμένη ξενάγηση γιατί αξίζει να έχεις όλες τις ενδιαφέρουσες πληροφορίες γ’ αυτό το υπέροχο δημιούργημα.\nΚλείσε Το Εισιτήριο Σου Μαζί Με Ξενάγηση & Παρέκαμψε Την Ουρά\nΟκτώβριος – Μάρτιος Δευτέρα – Κυριακή 09:00 – 18:00\nΑπρίλιος – Σεπτέμβριος Δευτέρα – Κυριακή 09:00 – 20:00\nMπορεί ακόμα να σε ενδιαφέρει: Ρόντα Ανδαλουσία, στο Χείλος του Γκρεμού\nΤο δημόσιο πάρκο Guell βρίσκεται στο βόρειο άκρο της Βαρκελώνης και περιλαμβάνει κήπους και αρχιτεκτονικά στοιχεία τα οποία αποδίδουν διάφορους συμβολισμούς. Είναι κι αυτό ένα έργο το οποίο πραγματοποιήθηκε πάνω σε σχέδια του Antoni Gaudi. Aπό εκεί ψηλά και συγκεκριμμένα από την Γκραν Πλάζα Σιρκουλάρ, έναν ανοιχτό χώρο με εντυπωσιακά μωσαϊκά, θα απολαύσεις μοναδική θέα της πόλης της Βαρκελώνης μέχρι πέρα την θάλασσα. Συγκεντρώνει πολύ κόσμο οπότε είναι προτιμότερο να έχεις φροντίσει να πάρεις το εισιτήριο σου online.\nKλείσε Εδώ Το Εισιτήριο Σου\nΑκόμα και αν το ποδόσφαιρο δεν είναι το αγαπημένο σου σπορ δεν γίνεται να βρεθείς στην Βαρκελώνη και να μην επισκεφθείς το μουσείο ή να πάρεις μέρος σε μια περιήγηση του γηπέδου της Μπαρτσελόνα το οποίο παρεπιπτόντως συγκαταλέγεται στα κορυφαία αξιοθέατα της πόλης. Το στάδιο της Μπαρτσελόνα ή Camp Nou όπως είναι γνωστό, είναι ανοιχτό καθημερινά και γίνονται σε αυτό πολύ ενδιαφέρουσες ξεναγήσεις.\nΚλείσε Εδώ Το Εισιτήριο & Την Ξενάγηση σου\nΑξιοθέατα Αξιοθέατα Ισπανία Προγραμματισμός ταξιδιού Τί να δεις


Δελτίο Τύπου 31/10/2012 - ΤοπΕΚΟ - Τοπική Δράση Κοινωνικής Συνοχής & Απασχόλησης Ανατολικής Θεσσαλονίκης - Τεχνική Εκπαιδευτική - Κέντρο Δια Βίου Μάθησης Επιπέδου ΙΙ Δελτίο Τύπου 31/10/2012 - ΤοπΕΚΟ - Τοπική Δράση Κοινωνικής Συνοχής & Απασχόλησης Ανατολικής Θεσσαλονίκης - Τεχνική Εκπαιδευτική - Κέντρο Δια Βίου Μάθησης Επιπέδου ΙΙ\nΕπιμόρφωση για τη «Δημιουργία επιχείρησης» και\nΕπιμόρφωση για τη «Δημιουργία Κοινωνικής επιχείρησης»\nΤο Σχέδιο Δράσης υλοποιείται από την Αναπτυξιακή Σύμπραξη Ανατολικής Θεσσαλονίκης. Στο εταιρικό σχήμα της σύμπραξης συμμετέχουν Αναπτυξιακή Ανώνυμη Εταιρεία ΟΤΑ Ανατολικής Θεσσαλονίκης ΑΝΑΤΟΛΙΚΗ Α.Ε. (συντονιστής)\nΚΑΙΝΟΤΟΜΕΣ ΑΝΑΠΤΥΞΙΑΚΕΣ ΔΡΑΣΕΙΣ – ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ – ΣΥΜΒΟΥΛΕΥΤΙΚΕΣ ΥΠΗΡΕΣΙΕΣ Ε.Π.Ε. «ΚΕΚ IDEA Ε.Π.Ε.»\n(Δευτέρα – Παρασκευή 09:00-16:00, Κα Σαββάκη Κλειώ)\nΠΡΟΣΚΛΗΣΗ ΔΥΝΗΤΙΚΑ ΩΦΕΛΟΥΜΕΝΩΝΑΙΤΗΣΗ ΣΥΜΜΕΤΟΧΗΣ


Στέλεχος Δέλτα: Η «ταυτότητα» των κρουσμάτων στην Κρήτη – Πόσοι εμβολιασμοί έχουν γίνει | Insider\n25-06-2021 | 08:16\nΣυναγερμό έχει σημάνει στις αρχές η αύξηση των κρουσμάτων με το στέλεχος Δέλτα (ινδικό) στη χώρα κα κυρίως στην Κρήτη. Από τα συνολικά 29 κρούσματα που έχουν ανιχνευθεί στην επικράτεια, τα 19 (εκ των οποίων τα 15 νέα) εντοπίζονται στο νησί και συγκεκριμένα στην περιοχή του Ηρακλείου.\nΠρόκειται για άτομα νεαρής ηλικίας, τα οποία φέρονται να είναι ανεμβολίαστα και δεν φαίνεται να συνδέονται άμεσα με τον τουρισμό. Το θετικό στοιχείο είναι ότι δεν πρόκειται για "ορφανά" κρούσματα, που σημαίνει ότι με την ιχνηλάτηση και απομόνωση των διαγνωσμένων περιπτώσεων η διασπορά μπορεί να περιοριστεί. Ωστόσο, υπάρχουν ακόμα πολλά δείγματα που διερευνώνται, γεγονός που υποδηλώνει ότι τα κρούσματα ενδέχεται να είναι πολλά περισσότερα.\nΗ εξάπλωση της μετάλλαξης Δέλτα στην Κρήτη, προκάλεσε έντονη ανησυχία στις αρχές, οδηγώντας, χθες Πέμπτη, σε έκτακτη σύσκεψη, με την συμμετοχή του υφυπουργού Πολιτικής Προστασίας, Νίκου Χαρδαλιά, του καθηγητή, Σωτήρη Τσιόδρα, των υφυπουργών παρά τω πρωθυπουργώ, Άκη Σκέρτσου και Θόδωρου Λιβάνιου, του Περιφερειάρχη αλλά και δημάρχων.\nΣτη σύσκεψη αποφασίστηκε, μεταξύ άλλων, να αυξηθούν οι εμβολιαστικές γραμμές στην Κρήτη, προκειμένου οι κάτοικοι του νησιού να κλείσουν άμεσα ραντεβού για το εμβόλιο.\nΕντούτοις, ειδικοί εκτιμούν ότι οι διαδοχικές περιπτώσεις ανεπιθύμητων ενεργειών που καταγράφηκαν στο νησί έχουν κάνει τους κατοίκους του ιδιαίτερα επιφυλακτικούς αναφορικά με την ασφάλεια των εμβολίων, γεγονός το οποίο έχει μειώσει σημαντικά τα ραντεβού για εμβολιασμό.\nΣύμφωνα με τα επίσημα στοιχεία της κυβέρνησης μέχρι το βράδυ της Πέμπτης στο νησί είχαν γίνει συνολικά 446.115 εμβολιασμοί, ενώ τα πλήρως εμβολιασμένα άτομα ανέρχονται σε 193.550.\n1η δόση: 116.997\n2η δόση: 83.031\n1η δόση: 38.598\n2η δόση: 31.920\n1η δόση: 32.452\n2η δόση: 24.199\n1η δόση: 74.014\n2η δόση: 54.400\nΣύμφωνα με τον Παγκόσμιο Οργανισμό Υγείας (ΠΟΥ), η παραλλαγή Δέλτα γίνεται κυρίαρχη, ενώ εξαπλώνεται ραγδαία πλέον και στην Ευρώπη. Το Ευρωπαϊκό Κέντρο Ελέγχου και Πρόληψης Νοσημάτων (ECDC) εκτιμά ότι στις αρχές Αυγούστου θα αποτελεί το 70% των νέων κρουσμάτων του κορονοϊού στην Ευρώπη και το 90% έως το τέλος του Αυγούστου.\nΤο στέλεχος Δέλτα, προκαλεί ανησυχία καθώς δεν έχει σημαντική αλληλοεπικάλυψη με τα υπόλοιπα, γεγονός που υποδηλώνει ότι ο νέος κορονοϊός βρήκε μια εναλλακτική οδό εξέλιξης. Οι μεταλλάξεις που φέρει βελτιώνουν την ικανότητά του να προσκολλάται στα κύτταρα του αναπνευστικού αλλά και την ικανότητά του να διαφεύγει από τις επιθέσεις του ανοσοποιητικού.\nΕπιπλέον, έχει έως και 60% αυξημένη μεταδοτικότητα σε σχέση με το βρετανικό στέλεχος. Μελέτες έχουν δείξει πως οι άνθρωποι που μολύνονται από αυτό έχουν επίσης υψηλότερο ιικό φορτίο. Επομένως, διασπείρουν περισσότερα μολυσμένα σωματίδια στον αέρα γύρω τους και έτσι αυξάνεται ο κίνδυνος μόλυνσης.\nΟ εμβολιασμός το σημαντικότερο όπλο\nΌλοι οι ειδικοί συμφωνούν ότι το σημαντικότερο διαθέσιμο όπλο για τον περιορισμό της διασποράς του στελέχους Δέλτα αποτελεί ο εμβολιασμός.\nΜελέτες του Πανεπιστημίου της Οξφόρδης καταδεικνύουν προστασία από σοβαρή νόσηση κατά 79% με το εμβόλιο της Pfizer και κατά 60% με το εμβόλιο της AstraZeneca.\nΟ επικεφαλής της Pfizer στο Ισραήλ, Αλόν Ράπαπορτ, ανέφερε πως το σκεύασμα της εταιρείας έχει αποδειχθεί πως είναι κατά περίπου 90% αποτελεσματικό κατά της μετάλλαξης Δέλτα, με βάση στοιχεία εργαστηριακών μελετών.\nΕντούτοις, σύμφωνα με αναφορά στο έγκριτο επιστημονικό περιοδικό New England Journal of Medicine, η ακριβής εικόνα για την αποτελεσματικότητα των εμβολίων έναντι των μεταλλαγμένων στελεχών απαιτεί ειδικές κλινικές μελέτες, οι οποίες προς το παρόν δεν είναι διαθέσιμες.\nΣημειώνεται ότι, σύμφωνα με την Έκθεση του Εθνικού Δικτύου Γονιδιωματικής Επιτήρησης του ιού SARS-CoV-2, που αφορά στην περίοδο 11 Μαΐου 2021 έως 16 Ιουνίου 2021, από τα συνολικά 29 κρούσματα της μετάλλαξης Δέλτα που έχουν εντοπιστεί στη χώρα μας, τα 18 είναι νέα.\nΕκτός από τα 19 κρούσματα της Κρήτης, έχουν καταγραφεί συνολικά 5 κρούσματα στην Αττική, 1στην Αχαΐα, 1 στο αεροδρόμιο Ελ. Βενιζέλος, 2 στη Θεσσαλονίκη και 1 στην Κόρινθο.\nΣύμφωνα με τα μοντέλα, η εισαγωγή του στελέχους Δέλτα και στη χώρα μας ήταν αναμενόμενη. Ωστόσο, οι πλέον ειδικοί εκτιμούν ότι η έξαρση δεν θα είναι ιδιαιτέρως ανησυχητική εάν έχουμε ικανοποιητική εμβολιαστική κάλυψη.


Ιάκωβος Πρωτοψάλτης - Βιογραφικό - - Κέντρον Ερευνών & Εκδόσεων\nΑρχική » Βιογραφικά » Ιάκωβος Πρωτοψάλτης\nΙάκωβος Πρωτοψάλτης (ακμή περ. 1760-†1800)\nΔομέστικος (πρώτη μνεία 1764), λαμπαδάριος (πρώτη μνεία 1784) και, τέλος, πρωτοψάλτης (1789-†1800) της Mεγάλης του Χριστού Eκκλησίας. Eκκλησιαστικός μουσικός από τους πιο σπουδαίους του 18ου αι. Eυδοκίμησε εντελώς ιδιαίτερα στον τομέα κυρίως της μελοποιίας, παράλληλα με την ψαλτική, τη διδακτική και την άλλη του δράση. Mέσα στο γενικότερο ανανεωτικό κλίμα της δεύτερης μεγάλης ακμής (1770-1820) στην ιστορία της νεώτερης Eκκλησιαστικής μουσικής, ο Iάκωβος πρωτοψάλτης υπήρξεν ο περισσότερο "εκκλησιαστικός" και περισσότερο παραδοσιακός από τους συγχρόνους του. Tο σπουδαιότερο έργο του είναι η νέα μελοποίηση (1794/1795) του Δοξασταρίου "κατά συντομότερον τρόπον εκ θέσεων στιχηρών τε και ειρμολογικών". Aποτελεί χαρακτηριστικό δείγμα των ανανεωτικών τάσεων του τέλους του 18ου αι., αλλά και της δυναμικής επιβίωσης της ως τότε μουσικής παράδοσης. Σ' αυτό ο Iάκωβος προσπάθησε "να περιλάβει όλας τας παλαιοτέρας θέσεις του Στιχηραρίου, χωρίς να αφήσει ούτε των νεωτέρων τας τετριμμένας" (Xρύσανθος, Θεωρητικόν Mέγα της Mουσικής, Tεργέστη 1832, σ. LIII). Έχει προσθέσει επίσης τα Κεκραγάρια, τα Δογματικά Θεοτοκία της Oκτωήχου, τα Πασαπνοάρια των Αίνων και τα έντεκα Εωθινά, όλα "συντετμημένα εκ των παλαιών μετά καλλωπισμού". Mε τη μορφή αυτή το Δοξαστάριο, το οποίο γράφτηκε καθ' υπαγόρευση του Iακώβου "εν πάση σαφηνεία τη χειρί Γεωργίου του Kρητός και μαθητού αυτού", διαδόθηκε πολύ γρήγορα και απόκτησε στην πράξη μεγάλη επιβολή. H νέα αυτή μελοποίηση του Δοξασταρίου από τον Iάκωβο αποτελεί ένα από τα πιο σημαντικά μουσικά γεγονότα του 18ου αι. και, στην ουσία, στηρίζεται στην παλαιότερη παράδοση του Στιχηραρίου του Γερμανού Nέων Πατρών (σύνθεση 1665). Έχει μεταφρασθεί στη Nέα μέθοδο από τον Xουρμούζιο Xαρτοφύλακα (έτος μεταγραφής 1816).\nH α' έκδοση του Δοξασταρίου στην Kωνσταντινούπολη, 1836, σε δύο τόμους (εκδότης Θεόδωρος Φωκαεύς). Mεγάλο επιστημονικό και πνευματικό γεγονός πρέπει να θεωρηθεί σήμερα η εκτέλεση του Δοξασταρίου από τον πατέρα Διονύσιο Φιρφιρή (πλήρης ο A' τόμος και εκλογές από τον B') για τη Σειρά "Mνημεία Eκκλησιαστικής Mουσικής" (Σώμα Tρίτο, CD 1o-22o, και Εκλογή, CD 1ο-4ο). Πέρα από το Δοξαστάριο με ό,τι αυτό περιέχει, ο Iάκωβος έχει συνθέσει ακόμη οκτώ κατ' ήχον Δοξολογίες (μερικές μάλιστα ψάλλονται συχνά και σήμερα), ορισμένα Μαθήματα, Καλοφωνικούς Ειρμούς, Χερουβικά, και άλλα λιγότερo συνηθισμένα μέλη. Δηλαδή πέρα από το στιχηραρικό, εκαλλιέργησε προπάντων το είδος του παπαδικού μέλους. Eπίσης, πρέπει να προστεθεί ότι ευδοκίμησε ακόμη ως στιχοποιός και ως συνθέτης Ασμάτων εξωτερικής μουσικής. Γενικότερα, το έργο του, συνθεμένο σχεδόν ολόκληρο κατ' αργoσύντομο τρόπο, υποβάλλει την αίσθηση ενός κατανυκτικού και "εκκλησιαστικού" πράγματι μουσικού ύφους. Oρισμένα μέλη του (Kεκραγάρια, Πασαπνοάρια Aίνων) ψάλλονται ακόμη και σήμερα στον Πατριαρχικό ναό στο Φανάρι (βλ. "Μνημεία", Σώμα Πρώτο, Οκτάηχα, CD 10o και 11ο, όπου εκτελούνται από τον Άρχοντα λαμπαδάριο του Oικουμενικού πατριαρχείου Βασίλειο Εμμανουηλίδη).\nΠροσωπογραφία Ιακώβου από Αγιορειτικό χφ του 1815 (Πηγή: Μανόλης Κ. Χατζηγιακουμής, "Χειρόγραφα Εκκλησιαστικής Μουσικής 1453-1820", έκδοση Εθνικής Τράπεζας της Ελλάδος, Αθήνα 1980)και η Προμετωπίδα της α' έκδοσης του Δοξασταρίου


Δύσκολες συμβουλές για DIY που είναι πραγματικά χρήσιμες\nΘέλω να σας δείξω μερικές ιδέες που χρησιμοποιώ προσωπικά. Είμαι σίγουρος ότι δεν το έχετε ξαναδεί αυτό και σίγουρα θα σας φανεί χρήσιμο. Απλές συμβουλές, χρήσιμες για κάθε τεχνίτη σπιτιού ή συνηθισμένο ιδιοκτήτη σπιτιού.\nΓια την πρώτη ιδέα, χρειαζόμαστε ένα σουβλί ή ένα καρφί, μια βίδα αυτοεπιπεδώματος.\nΚαι μια κανονική αλυσίδα, ανεξάρτητα από το τι μέταλλο είναι.\nΤο πιο σημαντικό είναι να υπάρχει μια τρύπα για τη ραπτομηχανή.\nΤοποθετούμε την αλυσίδα στην επιφάνεια του τεμαχίου, στερεώνουμε ένα μέρος με ένα σουβλί.\nΤεντώνουμε την αλυσίδα και δημιουργούμε μια απόλυτα ακριβή ακτίνα οποιουδήποτε μεγέθους.\nΕίναι σαφές ότι κάθε βήμα μπορεί να γίνει · με μια λέξη, απομνημονεύστε απλά γρήγορα και βολικά.\nΘα χρειαστούμε επιτραπέζια σκεύη μιας χρήσης, αλλά είναι προτιμότερο να χρησιμοποιούμε κάτι πιο ανθεκτικό όπως ένα πιάτο αλουμινίου ή ένα φύλλο αλουμινόχαρτου μίας χρήσης κ.λπ.\nΓια να ενισχύσετε τη δομή, είναι καλύτερο να χρησιμοποιήσετε 3-4 πλάκες ταυτόχρονα, κομμένες σε δύο μέρη.\nΤώρα μένει να τα στερεώσουμε στη σωστή θέση, η στερέωση του πλαστικού στις βίδες δεν θα λειτουργήσει, οι πλάκες είναι σκισμένες. Ως εκ τούτου, χρησιμοποιούμε υπερ-κόλλα, για παράδειγμα, η κόλλα CONTACT θα αντιμετωπίσει μια τέτοια εργασία κατά πέντε βαθμούς.\nΣτερεώνουμε τις πλάκες στον τοίχο, για παράδειγμα, έχω ράφια που βγάζουν.\nΑυτό είναι όλο, το ζήτημα της αποθήκευσης δίσκων για μύλο ή τροχούς λείανσης αποφασίστηκε από μόνο του. Για δίσκους, μπορείτε να χρησιμοποιήσετε πλάκες αλουμινίου για 50 ρούβλια.\nΚαι για γυαλόχαρτο, συνηθισμένο πλαστικό.\nΕπίσης, είμαστε εδώ: 👍👍👍 Youtube; 👉👉👉 Σε επαφή με; ✌✌✌ τικ Τοκ


Η Ομοιoπαθητική Επιστήμη.\nΗ Ομοιοπαθητική, από τις λέξεις όμοιον και πάθος, είναι μια μέθοδος εναλλακτικής θεραπείας που βασίζεται στην αρχή των ομοίων και τον κανόνα της απειροελάχιστης δόσης, έχοντας ως κεντρικό αξίωμα πως «τα όμοια θεραπεύονται με τα όμοια» (similia similibus curantur).\nΣύμφωνα με την Ευρωπαϊκή Επιτροπή για την Ομοιοπαθητική (European Committee for Homeopathy), που αποτελείται από εκπροσώπους οργανώσεων ομοιοπαθητικών γιατρών, ορίζεται ως «ένα σύστημα πρακτικής ιατρικής, με σκοπό τη μεθοδολογική βελτίωση της υγείας ενός οργανισμού, μέσω της χορήγησης φαρμακολογικά δοκιμασμένων και κατάλληλα επεξεργασμένων ουσιών που επιλέγονται ανά περίπτωση, σύμφωνα με το νόμο των ομοίων». To Ευρωπαϊκό Συμβούλιο Κλασικής Ομοιοπαθητικής ορίζει την ομοιοπαθητική ως «θεραπευτική τέχνη και ιατρική επιστήμη». Οι βασικές αρχές της ομοιoπαθητικής προτάθηκαν για πρώτη φορά το 1796, από τον Γερμανό γιατρό Σάμουελ Χάνεμαν (1755-1843) και η πρώτη χρήση του όρου ομοιοπαθητική, από τον ίδιο, χρονολογείται το 1807. O όρος αποδίδεται επίσης στον Ιπποκράτη.\nΚατά τις αρχές του 20ου αιώνα, η ομοιοπαθητική χρησιμοποιήθηκε ως ένα εναλλακτικό και συχνά προτιμότερο θεραπευτικό σύστημα, σε σύγκριση με άλλες επίπονες και επικίνδυνες ιατρικές πρακτικές που εφαρμόζονταν, ωστόσο στις αρχές του 20ου αιώνα και μετά από σημαντικές ανακαλύψεις που σημειώθηκαν στον τομέα της ιατρικής, έχει υποστεί έντονη κριτική και αμφισβήτηση, χαρακτηριζόμενη ενίοτε από τους επικριτές της ως ψευδοεπιστήμη.\nΗ ομοιοπαθητική, ως σύστημα υγείας, βασίζεται στην θεωρία πως η θεραπεία μιας ασθένειας μπορεί να επιτευχθεί με χρήση φαρμακευτικών ουσιών που είναι ικανές να προκαλέσουν τα συμπτώματα της ασθένειας, όταν χορηγηθούν σε έναν υγιή οργανισμό. Η αρχή αυτή ονομάζεται «νόμος των ομοίων» ή «κανόνας των ομοίων» και κατά τους ομοιοπαθητικούς γιατρούς επαληθεύεται εμπειρικά. Η σύνδεση ενός φαρμάκου με ένα ευρύ φάσμα συμπτωμάτων, επιτυγχάνεται μέσα από μία διαδικασία «απόδειξής» του (ή “επαλήθευσης”, “proving”), που συνίσταται στη χορήγησή του σε υγιείς οργανισμούς, καταγράφοντας εμπειρικά όλα τα συμπτώματά που επιφέρει. Μία απόδειξη “proving” θεωρείται πλήρης όταν οι ουσίες έχουν το εν λόγω αποτέλεσμα χορηγούμενες σε ολόκληρο το φάσμα των δόσεων (τόσο τοξικές όσο και απειροελάχιστες), ενώ κρίνεται αναγκαία η καταγραφή όλων των παρατηρούμενων συμπτωμάτων, σε πνευματικό, ψυχικό και φυσικό επίπεδο.\nΔεύτερη βασική αρχή της ομοιοπαθητικής είναι η Θεωρία πως μία ουσία μπορεί να έχει ισχυρά θεραπευτικά αποτελέσματα όταν αραιωθεί σταδιακά σε απειροελάχιστες δόσεις και εφόσον μεταξύ κάθε αραίωσης το διάλυμα αναταράσσεται βίαια, διαδικασία που στην ομοιοπαθητική ορολογία απαντάται ως «δυναμοποίηση» (potentization ή dynamization). Ο Χάνεμαν επιχείρησε να την εξηγήσει, συγκρίνοντάς τη με την παραγωγή θερμότητας ή τη μαγνήτιση υλικών μέσω της τριβής, διαδικασίες που δεν ήταν τότε πλήρως κατανοητές.\nΗ διαφορά μεταξύ Ομοιοπαθητικής και Αλλοπαθητικής.\nΟι περισσότεροι επικριτές της Ομοιοπαθητικής αγνοούν πως τον όρο “αλλοπαθητική” επινόησε ο ίδιος ο πατέρας της Ομοιοπαθητικής, Samuel Haneman, για να διαχωρίσει την ιατρική της εποχής του από την θεραπευτική μέθοδο που είχε εκείνος μόλις αναπτύξει.\nΈκτοτε η διαμάχη μεταξύ ομοιοπαθητικής και αλλοπαθητικής καλά κρατεί, με περίσσεια αδιαλλαξίας και κακοπιστίας και από τα δύο στρατόπεδα.\nΟ όρος αλλοπαθητική αναφέρεται στη χρήση “των αντιθέτων” δηλαδή φαρμάκων των οποίων η δράση αντιτίθεται στα συμπτώματα. Στον αντίποδα αυτών, η ομοιοπαθητική χρησιμοποιεί “τα όμοια” για να ενισχύσει τις άμυνες του οργανισμού.\nΕίναι θέμα πίστης η Ομοιοπαθητική?\nΗ Ομοιοπαθητική… είναι αποτελεσματική μόνο όταν πιστεύουμε σε αυτή? Αυτή η λίγο εκ του πονηρού ερώτηση τείνει να γυρίσει τον θεραπευτή πίσω, σε πρακτικές λίγο-πολύ μαγικές… και αθόρυβα προωθεί την ιδέα πως η Ομοιοπαθητική δεν μπορεί να ενεργήσει παρά μόνο μέσω του φαινόμενου “πλασέμπο”.\nΗ κτηνιατρική Ομοιοπαθητική είναι μία ισχυρή απόδειξη εναντίον της επιχειρηματολογίας που επικαλείται το φαινόμενο πλασέμπο.\nΜέθοδοι εφαρμογής της Ομοιοπαθητικής.\nΗ Ομοιοπαθητική συμπληρώνει δύο αιώνες ζωής. Στο διαστημα αυτό εξελίχτηκε και ποικίλες πρακτικές έκαναν την εμφάνιση τους, με τους υποστηρικτές τους να οργανώνονται σε ομάδες ή σχολές στις οποίες μπορεί κανείς να διακρίνει τρεις βασικές κατευθύνσεις.\nΗ πρώτη θεωρεί πως η συνταγή του Ομοιοπαθητικού θεραπευτή πρέπει να περιλαμβάνει ένα και μόνο φάρμακο. Αυτό πρέπει να είναι το απόλυτα ενδεδειγμένο για την κατάσταση του ασθενεί. Αργότερα μπορεί να αντικατασταθεί με κάποιο άλλο ανάλογα με την εξέλιξη της νόσου. Οι Ομοιπαθητικοί αυτοί χαρακτηρίζονται “Μονιστές” και επικαλούνται θέσεις ακραιφνώς Χαμενικές.\nΗ δεύτερη υποστηρίζει πως οι θέσεις των “Μονιστών” είναι άψογες θεωρητικά, στην πράξη όμως είναι δύσκολο να βρεθεί ένα μόνο σκεύασμα που να καλύπτει το σύνολο των συμπτωμάτων του ασθενή. Γι αυτό χρησιμοποιούν συγχρόνως περισσότερα από ένα φάρμακα (όσο λιγότερα γίνεται, 2 έως 5). Οι Ομοιοπαθητικοί αυτοί χαρακτηρίζονται “Πλουραλιστές” και επικαλούνται επίσης τον Χάνεμαν.\nΣύμφωνα με την τρίτη, ο οργανισμός έχει την ικανότητα να επιλέγει μεταξύ των φαρμάκων που του χορηγούνται. Οι υποστηρικτές της χρησιμοποιούν, επομένως, μείγματα πολλών φαρμάκων που θεωρούνται, σε γενικές γραμμές, κατάλληλα για τις παθήσεις των ασθενών τους. Χαρακτηρίζονται “Συνθετικοί” και οι απόψεις τους απέχουν αρκετά από τις θέσεις του Χάνεμαν.\nΌλες οι Ομοιοπαθητικές σχολές έχουν στις τάξεις τους εξαιρετικούς Ομοιοπαθητικούς θεραπευτές. Θα μπορούσαμε πάντως να παρατηρήσουμε, με κάποια χιουμοριστική διάθεση, πως τα περισσότερα φάρμακα αποτελούν μείγματα και μάλιστα πολύπλοκα. Πράγματι φάρμακα που προέρχονται από φυτά, όπως η Belladona ή η Bryonia, περιέχουν εκατοντάδες διαφορετικά μόρια. Αλλά και τα φάρμακα που παρασκευάζονται από κάποιο μεταλλικό άλας, όπως το Ferrum Phoshoricum, είναι κι αυτά πολύπλοκα μείγματα, αν ληφθούν υπόψη οι πολυάριθμες προσμείξεις που περιέχονται στο υποτιθέμενο καθαρό άλας. Μήπως πέρα από τις όποιες θεωρητικές διαφωνίες μας είμαστε όλοι “Συνθετικοί” Ομοιοπαθητικοί;\nΟι πιο γνωστές σχολές Ομοιοπαθητικής.\nΗ κλασσική ομοιοπαθητική είναι ένα ολιστικό θεραπευτικό σύστημα, το οποίο μπορεί να θεραπεύσει μόνιμα, ήπια και χωρίς παρενέργειες, χρόνιες και οξείες παθήσεις. Ο Γερμανός γιατρός Samuel Hahnemann, πατέρας της Ομοιοπαθητικής, στο μνημειώδες έργο του «Όργανον της θεραπευτικής τέχνης» έθεσε τις βάσεις της ομοιοπαθητικής. Έκτοτε, όπως ήταν αναμενόμενο, πολλοί θέλησαν να διερευνήσουν τις θεραπευτικές δυνατότητες της ομοιοπαθητικής και των ομοιοπαθητικών φαρμάκων, αναζητώντας νέους τρόπους χρήσης και χορήγησής τους. Αυτό είχε ως αποτέλεσμα να αναπτυχθούν διάφορες σχολές της ομοιοπαθητικής.\nΈνα νέο πάντρεμα ομοιοπαθητικής και ψυχολογίας.\nΤα τελευταία χρόνια έγινε μια επανάσταση στο χώρο της ομοιοπαθητικής. Άρχισαν να ασχολούνται με αυτήν θεραπευτές που είχαν ασχοληθεί με ψυχανάλυση. Η θεώρηση ότι το όνειρο είναι απευθείας πρόσβαση προς το ασυνείδητο, έδωσε νέα διάσταση στις πειραματικές αποδείξεις των ομοιοπαθητικών φαρμάκων, όπου τώρα η μελέτη των ονείρων αποκτούσε ιδιαίτερη σπουδαιότητα. Έτσι άρχισαν να συλλέγονται πολλές πληροφορίες για το ψυχισμό των ομοιοπαθητικών φαρμάκων. Ταυτόχρονα άλλαξε και ο τρόπος λήψης του ιστορικού.\nΤα Βιο-χημικά Άλατα Schuessler.\nΑρχικά μελετήθηκαν από τον ιδρυτή της Ομοιοπαθητικής, Samuel Hahnemann, και στη συνέχεια από τον Βίλχελμ Σούσλερ, που τα μετάτρεψε σε ένα αυτόνομο θεραπευτικό σύστημα. Σύμφωνα με τη θεωρία του, αναγνώρισε δώδεκα ανόργανα άλατα που είναι απαραίτητα συστατικά των ιστών του ανθρώπινου σώματος. Επίσης, αξιοσημείωτος είναι ο ρόλος τους στην ανάπτυξη των κυττάρων και των ιστών του ανθρώπινου σώματος.\nΗ Oμοτοξικολογία θεμελιώθηκε το 1952 από το Γερμανό γιατρό Dr. Hans Heinrich Reckeweg (1905 – 1985), και θεωρεί όλες τις παθήσεις αντίδραση του οργανισμού εναντίον των δηλητηρίων της ασθένειας.\nHomotoxine κατά τον Reckeweg, σημαίνει “ανθρώπινο δηλητήριο”, από τη λατινική λέξη homo που σημαίνει άνθρωπος και την ελληνική λέξη τόξον που σημαίνει δηλητήριο.\nΟλιστική Υγεία Εναρμόνιση


https://selfservice.gr Σύλληψη όλου του προσωπικού σ/μ, γιατί δεν υπάκουσε σε διαταγή νομάρχη! – selfservice.gr | Σελφ σέρβις\nΣύλληψη όλου του προσωπικού σ/μ, γιατί δεν υπάκουσε σε διαταγή νομάρχη!\nΠρωτοφανές γεγονός για τη χώρα μας αποτέλεσε η σύλληψη του ιδιοκτήτη της αλυσίδας Seven Star, Παν. Γκαγκούτη και του διευθυντή και του προσωπικού του ομώνυμου σούπερ μάρκετ στην Έδεσσα.\nΑιτία: η άρνηση του κ. Γκαγκούτη να εφαρμόσει την απόφαση του νομάρχη Πέλλας, κ. Μακράκη, να κλείσει το σ/μ του στην Έδεσσα, για 15 ημέρες, λόγω… θερινών διακοπών των καταστημάτων τροφίμων στην πόλη.\n…Όπως διηγείται ο ίδιος, «υπάρχει Σωματείο Παντοπωλών στην Έδεσσα, το οποίο ζήτησε στις αρχές του θέρους από τον νομάρχη να βγάλει απόφαση να κλείνουν τα καταστήματά τους για 15 ημέρες εκ περιτροπής τον Ιούλιο. Εγώ και οι συνεργάτες μου, βέβαια, όταν πληροφορηθήκαμε ότι θα γινόταν κάτι τέτοιο ζητήσαμε να δούμε τον νομάρχη. Συζητήσαμε μαζί του και μου έσωσε τη διαβεβαίωση ότι δεν πρόκειται να συμπεριλάβει κι εμάς σε αυτό το πρόγραμμα… διακοπών. Την Παρασκευή 2 Ιουλίου, όμως, μας κοινοποιήθηκε ξαφνικά η απόφαση του νομάρχη, που μας διέτασσε ότι την επόμενη Δευτέρα έπρεπε να είμαστε κλειστά! Διαμαρτυρηθήκαμε έντονα και πήραμε μια αναβολή για το κλείσιμό μας ως το πρώτο δεκαπενθήμερο του Αυγούστου. Τη δεχτήκαμε με όλες μας τις επιφυλάξεις, γιατί ήμασταν αποφασισμένοι να προσβάλουμε την απόφαση ως καταχρηστική και παράνομη.\n…Κάναμε αμέσως προσφυγές στον υπουργό Εργασίας, όπως έκανε κι ο ΣΕΣΜΕ, και στο διοικητικό Πρωτοδικείο, με αιτήσεις αναστολών και ήμασταν αποφασισμένοι να πάμε και στο ΣτΕ…\n…Μετά από συμβουλή και σύμφωνη γνώμη του Συνδέσμου μας, αποφασίσαμε να μην υπακούσουμε στην απόφαση του νομάρχη και να ανοίξουμε το σ/μ, γιατί δεν συμβαίνει πουθενά όχι μόνο στην Ελλάδα αλλά ούτε σε όλο τον κόσμο να κλείνουν μεγάλα καταστήματα για 15 ημέρες. Ένας από τους σημαντικότερους λόγους που έπρεπε να αντιδράσουμε ήταν ότι δεν έπρεπε να δημιουργηθεί προηγούμενο, για να μην υπάρχει πρόβλημα στα σ/μ και σε άλλες πόλεις».\nΑποτέλεσμα ήταν η διαταγή από μέρους του εισαγγελέα να συλληφθεί την πρώτη ημέρα που άνοιξε το κατάστημα ο διευθυντής του, μετά την άλλη ημέρα ο κ. Γκαγκούτης και στη συνέχεια, την Τρίτη ημέρα… δέκα κοπέλες-υπάλληλοι του σ/μ και να οδηγηθούν με την κλούβα στο αστυνομικό τμήμα!!\n«Το δικαστήριο στο οποίο προσφύγαμε [επανέρχεται ο κ. Γκαγκούτης], επιφυλάχθηκε να βγάλει απόφαση, γιατί εκκρεμούσαν οι προσφυγές που είχαμε κάνει εμείς κι ο ΣΕΣΜΕ. Ανέλαβε την υπόθεση έως ότου εκδικαστούν οι προσφυγές. Επίσης, ο ίδιος ο εισαγγελέας πρότεινε την αθώωση των υπαλλήλων. Στην ουσία, δηλαδή, το δικαστήριο μας αθώωσε… Τώρα αντιμετωπίζουμε ένα ακόμα πρόβλημα με το ωράριο, επειδή [με απόφαση του νομάρχη] είμαστε ανοιχτά μόνο δύο απογεύματα τη βδομάδα κι όχι τρία, όπως τα σ/μ όλης της χώρας…».\nΉταν Σεπτέμβριος του 1989 (σελφ σέρβις, τεύχος 159, σελ. 10), οπότε αποδεικνυόταν ότι το να διατηρείς κατάστημα σούπερ μάρκετ στην επαρχία ισοδυναμούσε περίπου με κοινωνική παρεκτροπή και απόκλιση από τα υπέρτερα συντεχνιακά ειωθότα μακρινής σατραπείας, που επέσειε την παραδειγματική τιμωρία του σατράπη νομάρχη…


Ο κορωνοϊός αναβάλλει τα γυρίσματα των Friends!\nΔήμητρα Πραντάλου Μάρτιος 23, 2020\nΤο 2020 περιμέναμε πολλά γεγονότα με ανυπομονησία και λαχτάρα και ένα από αυτά ήταν και το επικό reunion των Friends, στη νέα διαδικτυακή πλατφόρμα HBO Max. Να μη σας πω καλύτερα τι πήραμε αντ’ αυτού.\nΠάνω που αποφάσισαν και αυτοί οι άνθρωποι να επιστρέψουν μετά από 16 χρόνια – μέχρι και Insta έκαναν η Jennifer Aniston και ο Matthew Perry – ήρθε ο Covid-19 και τα γκρέμισε όλα.\nΘα μου πείτε, η νόσος έχει φέρει πολύ δυσάρεστα γεγονότα σε σχέση με αυτό που θα διαβάσετε παρακάτω, ωστόσο δε θέλω να αναφερθώ σε αυτά που ήδη γνωρίζουμε και μας προκαλούν βαθιά θλίψη.\nΠου λέτε, λοιπόν, η παρέα των Friends θα ξεκινούσε υπό κανονικές συνθήκες τα γυρίσματα αυτήν την εβδομάδα, πράγμα που δε θα συμβεί, όπως ακριβώς έχει γίνει με όλες τις παραγωγές ταινιών και σειρών. Και το «πάγωμα» αυτό θα κρατήσει, όπως ανακοίνωσε σχετικά και η HBO Max, μέχρι το Μάιο.\nΑυτό σημαίνει πως αφού τα γυρίσματα θα αργήσουν να ξεκινήσουν, πλέον θεωρείται άγνωστο το πότε θα παρακολουθήσουμε την επανένωση της παρέας. Όπως δήλωσε χαρακτηριστικά και εκπρόσωπος της WarnerMedia στο AdWeek όλα θα εξαρτηθούν απ’ το πόσο διάστημα θα αποφασίσουν τα studios να καθυστερήσουν τις παραγωγές.\nΑπό την άλλη βέβαια, όπως πρόσθεσε, όλοι εργάζονται πυρετωδώς για να μπορέσει να βγει στον αέρα το HBO Max, την ημερομηνία που είναι προγραμματισμένο να γίνει, δηλαδή αρχές Μαϊου. Για την Αμερική φυσικά, μιας και στην Ελλάδα έχει ο Θεός για πότε θα έρθει.\nΌπως καταλαβαίνετε, όσες παραγωγές γυρνούσαν τώρα νέα επεισόδια – όπως η 4η σεζόν του Stranger Things ή η 2η του The Witcher – θα καθυστερήσουν ακόμα περισσότερο, αλλά εντάξει παιδιά, ευτυχώς έχουμε πολλά να παρακολουθήσουμε. Αφήστε δε, που μόλις τελειώσει η καραντίνα, μόνο το σπίτι δε θα μας βλέπει.\nΝα σημειωθεί πάντως πως η επιστροφή των Friends προετοιμαζόταν τρεις μήνες τώρα, μέχρι που έγινε το μεγάλο μπαμ και οι πρωταγωνιστές ανέβασαν στο προφίλ τους σχετική φωτογραφία με τη λεζάντα: «It’s happening…».\nΤο σπέσιαλ επεισόδιο θα έχει τίτλο «The One Where They All Got Back Together» και θα γυριστεί στους ίδιους χώρους ακριβώς όπου γυρίστηκαν και οι 10 σεζόν. Δηλαδή τα τρία διαμερίσματα και το Central Perk.\nΠάντως, όσοι είμαστε φανατικοί της σειράς νιώθουμε ευλογημένοι που μπορούμε να τη βλέπουμε ακόμα στο Netflix ειδικά τις ημέρες της καραντίνας, μιας και στην Ελλάδα προς το παρόν παραμένει διαθέσιμη.\nfriends HBO Max reunion αναβολή γυρίσματα κορονοϊός σειρά Φιλαράκια


Τα ζώδια σήμερα Κυριακή 15 Σεπτεμβρίου 2019 – PeristeriNews.gr\nΑρχική » Blog » Άρθρα » Τα ζώδια σήμερα Κυριακή 15 Σεπτεμβρίου 2019\nΤα ζώδια σήμερα Κυριακή 15 Σεπτεμβρίου 2019\nΔιαβάστε την ημερήσια πρόβλεψη για το ζώδιό σας, σήμερα τάξη και οργάνωση.\nΟι επιλογές που θα κάνετε αυτή την περίοδο θα έχουν τεράστιες προοπτικές για το μέλλον σας. Γι’ αυτό τα άστρα σας συμβουλεύουν να μελετήσετε διεξοδικά την κάθε ιδέα και την κάθε κίνησή σας. Είναι βασικό να φροντίσετε να είναι συμβατές με τα μακροπρόθεσμα σχέδιά σας. Θα σας βοηθήσουν πολύ τώρα οι συμβουλές των ανθρώπων που σας νοιάζονται. Θα σας επιτρέψουν να δείτε την ευρύτερη εικόνα των πραγμάτων και να πάρετε τις πιο σωστές αποφάσεις.\nΝα ανοίξετε τα μάτια και τα αφτιά σας διάπλατα. Το σύμπαν σας επιφυλάσσει κάποιες εξαιρετικές εξελίξεις και ευκαιρίες, που θα βελτιώσουν την πορεία σας. Θα νιώσετε να ανακουφίζεστε, καθώς θα διασφαλίζετε ένα πιο λαμπρό μέλλον. Να είστε προετοιμασμένοι για να δράσετε άμεσα και να αδράξετε κάθε ευκαιρία χωρίς χρονοτριβή. Η ηρεμία που επικρατεί στην ατμόσφαιρα, σας βοηθά να εστιάσετε με σύνεση στις αποφάσεις που έχετε να πάρετε.\nΠολλές και ευχάριστες εκπλήξεις θα διέπουν αυτή την περίοδο. Η αίσια ατμόσφαιρα θα ενισχύσει την αισιόδοξη οπτική σας για το μέλλον προκειμένου στο εξής να πορευτείτε με ορμή. Αδράξτε την συγκυρία για να αρχίσετε να στήνετε τα καινούργια σας σχέδια. Κάθε πρότερη αμφιβολία εξατμίζεται και η συνετή οργάνωση γίνεται το εργαλείο σας για να φτάσετε στην επιτυχία.\nΕίναι γεγονός ότι κάποια θέματά σας δεν εξελίχθηκαν όπως θα θέλατε τον τελευταίο καιρό. Αλλά τώρα η θεά τύχη σας δείχνει το θετικό της πρόσωπο και τάσσεται στο πλάι σας. Θα σας ενθουσιάσει η ταχύτητα με την οποία καθετί αρνητικό ή δυσάρεστο θα εξαλείφεται από τη ζωή σας, ως δια μαγείας. Αδράξτε κάθε ευκαιρία που θα σας προσεγγίσει, χωρίς να έχετε πλέον καμία ανησυχία για το μέλλον.\nΗ ενέργεια και η ορμή γίνονται μόνιμη συντροφιά σας. Με αυτά τα ευνοϊκά εργαλεία, είναι βέβαιο ότι μπορείτε να αλλάξετε εκείνες τις πτυχές της ζωής σας που δεν σας ικανοποιούν πλέον. Πρέπει να τις εφοδιάσετε με ιδέες και σχέδια που συνάδουν πιο πολύ με τα όνειρά σας. Να είστε αισιόδοξοι και να αξιοποιήσετε όλα τα ταλέντα σας αυτή την περίοδο, για να χαράξετε το λαμπρό μέλλον που λαχταράτε.\nΈχετε πολλά πράγματα να κάνετε! Το βέβαιο είναι ότι χρειάζονται μεγάλες δόσεις πειθαρχίας και οργάνωσης για να διεκπεραιωθούν. Αλλά εσείς βάζετε πολύ ψηλά τον πήχη των απαιτήσεων από τον εαυτό σας, γιατί γνωρίζετε ότι έχετε τα φόντα να αντεπεξέλθετε. Η επιμονή σας θα αποδώσει τα μέγιστα και σύντομα θα αρχίσετε να υλοποιείτε ακόμα και τα πιο τολμηρά όνειρά σας.\nΤο νιώθετε ότι οι συνθήκες γύρω σας έχουν βελτιωθεί σημαντικά. Αυτή είναι η ευκαιρία σας για να επιλύσετε όλα τα θέματα που σας ταλαιπωρούν εδώ και καιρό. Όταν θα τα βγάλετε πλέον από τη ζωή σας, εμπεδώστε το μάθημά σας και μην αφήσετε τίποτα να ξεφύγει ξανά από τον έλεγχό σας. Κάθε πρόβλημα πρέπει να το χειρίζεστε αμέσως, ώστε να μην γίνεται χρόνιο και σας πηγαίνει πίσω.\nΑναμένατε την κατάλληλη στιγμή για να κάνετε κάποιες σημαντικές αλλαγές που σκέφτεστε εδώ και καιρό. Θεωρείτε ότι έτσι θα βελτιώσετε τη ζωή σας, γι’ αυτό η σκέψη τους και μόνο σας χαλαρώνει. Πλέον έχετε τη δύναμη για να εξελίξετε τα όνειρά σας και η στιγμή έχει φτάσει για να δράσετε. Βγάλτε από το περιβάλλον σας όλες τις αρνητικές επιρροές, παραμερίστε τις αμφιβολίες σας. Όσο περισσότερο δυναμισμό επιδείξετε τώρα, τόσο πιο μεγάλη θα είναι η επιτυχία σας.\nΕίναι πάρα πολλά τα μέτωπα που έχετε ανοικτά αυτή την περίοδο. Με αυτές τις πρακτικές, ρισκάρετε να χάσετε τον έλεγχό τους και να αποτύχετε παταγωδώς. Κάντε μια παύση και βρείτε άμεσα μια φόρμουλα δράσης για να κλείσετε όσες περισσότερες υποχρεώσεις μπορείτε. Με ένα βήμα την κάθε φορά θα καταφέρετε να αποσυμφορήσετε την καθημερινότητα και το πρόγραμμά σας. Στη συνέχεια φροντίστε να μην αφήσετε ξανά να σωρευτούν εκκρεμότητες, γιατί αυτό αυξάνει τα επίπεδα του άγχους σας.\nΤον τελευταίο καιρό κληθήκατε να χειριστείτε περισσότερα θέματα απ’ όσα σας αναλογούν. Αυτός είναι ο λόγος που σας διέπει μια ανυπομονησία, μέχρι να τα ολοκληρώσετε και να φύγει αυτό το βάρος από πάνω σας. Αν και έχετε τα προσόντα να αντεπεξέλθετε, πρέπει να διατηρήσετε την ψυχραιμία και την υπομονή σας. Το μόνο που σας χρειάζεται, είναι μια αποδοτική στρατηγική.\nΤα άστρα σας ανοίγουν δρόμους για να αρχίσετε να υλοποιείτε ακόμα και τα πιο φιλόδοξα όνειρά σας. Σύντομα θα δείτε να παίρνουν σάρκα και οστά, να ανορθώνεται η αισιοδοξία σας και να ανακτάτε την αυτοπεποίθησή σας. Συνεχίστε με τον ίδιο δυναμισμό, πιάστε γερά το τιμόνι της ζωής σας και προχωρήστε μπροστά. Η φιλοδοξία σας θα είναι η καλύτερη συντροφιά για να φτάσετε μέχρι τον τερματισμό.\nΠολλές καινούργιες ευκαιρίες θα εμφανιστούν απρόσμενα στον δρόμο σας. Γι’ αυτό να είστε σε επαγρύπνηση και να μην χάσετε καμία, αν θέλετε να προσεγγίσετε ακόμα και τα πλέον τολμηρά σχέδιά σας. Θα βελτιωθεί πολύ η καθημερινότητά σας αν δράσετε γρήγορα και αποτελεσματικά. Μην διστάσετε να ζητήσετε τη συμβουλή των δικών σας ανθρώπων αν βρεθείτε μπροστά σε κάποιο δίλημμα. Πάντα βοηθά μια δεύτερη γνώμη.\nΗλιοφάνεια με θυελλώδεις βοριάδες στο Αιγαίο\nΑπρίλιος 08\t/ 2020\nΤα ζώδια σήμερα Τετάρτη 8 Απριλίου 2020\nΑπρίλιος 07\t/ 2020\nΒρετανία: Ο μεγαλύτερος αριθμός νεκρών σε μία μέρα, καλύτερα ο Τζόνσον\nΘρίλερ στο κέντρο της Αθήνας με πυροβολισμούς και άντρα που έχει ταμπουρωθεί


Faguo FIG Imprimé / Mer - Δωρεάν Αποστολή στο Spartoo.gr ! - Παπούτσια Χαμηλά Sneakers 53,60 €\nImprimé / Mer\nΑυτό το χαμηλό basket της μάρκας Faguo απευθύνεται στους λάτρεις του streetwear με την urban σιλουέτα του. Το μπλε χρώμα του και το υφασμάτινο στέλεχός του θα δώσουν μια στυλάτη όψη που οδηγεί στην τελειότητα. Πάνω σε μια εξωτερική σόλα, το μοντέλο Fig έχει υφασμάτινη επένδυση. Μια δημιουργία που θα ξετρελάνει τους οπαδούς των sneakers.\nΔεν υπάρχουν διαθέσιμες γνώμες για το Faguo - FIG